[Video] Polisie na Tuks-kampus ontbied | Maroela Media
[Video] Polisie na Tuks-kampus ontbied
Gemoedere loop hoog op die Hatfield-kampus van die Universiteit van Pretoria (UP) waar die polisie nou ontbied is om die situasie in bedwang te bring.
Die polisie en kampusveiligheidsbeamptes staan tans voor die dierkundegebou tussen twee groepe studente, met talle EFF-lede aan die een kant en baie AfriForum Jeug-lede aan die ander kant. Die groep studente wat betoog vir die skrap van Afrikaans op kampus wil glo na die Amfiteater beweeg om met die bestuur van die universiteit te vergader, maar die ander groep verhoed hulle glo om verby te kom. Berigte van beserings is ook ontvang nadat studente glo klippe en ander voorwerpe gegooi het.
Een van die studente het aan Maroela Media gesê hulle weier om 'n ompad na die Amfiteater te stap aangesien Suid-Afrika 'n vry land is en hulle die reg het om te stap waar hulle wil. 'n Student in die tweede groep het op sy beurt aan Maroela Media gesê dat hulle sal veg vir Afrikaans en nie sal toelaat dat gewelddadige studente hulle van hul moedertaal ontneem nie.
Klasse op die kampus is Maandag opgeskort nadat betogers weereens die kampus bestorm en klasse ontwrig het. Van die studente het bevestig dat hulle SMS'e van die universiteit ontvang het waarin hulle versoek word om die kampus te verlaat om veiligheidsdoeleindes.
Baie van die studente, Engels én Afrikaans, het aan Maroela Media gesê die manier waarop die taalbeleidkwessie aangeraak word, is teenproduktief en word nie deur die meerderheid studente ondersteun nie. Studente wou egter nie hul name bekendmaak nie uit vrees vir viktimisering.
Maroela Media wag op kommentaar van die universiteit.
#AfrikaansMustFall Pretoria studentebetogings Tuks
Centurion-botsing: 'Kaping' lei dalk tot 3 se dood
[Video] Olifantkalfie uit opgaardam gered
Dit is reg so julle het albei wange gedraai nou moet julle julself verdedig
Gee vir ons ook buste om vir die afrikaanse studente mense asn te ry
Julius wil alles na sy sin he regering ondersteun hom as dit a eit man was hy toe gesluit hoe kan hy alles in SA ontwrug en loop vry uit
Studente leer en draf klas, hulle betoog nie en veroorsaak nie chaos nie. Hierdie betogers is nie student nie hulle is terroriste en die wit student prober net keer dat die kampus beskadig word.
Hoe kan Tuks toelaat dat sulke dinge gebeur? 'n Student skryf in en kies 'n taal om in te studeer. So as jy Engels kies kry jy klas in Engels, en dieselfde met Afrikaans. As 'n oud Tukkie, kan ek sê baie klasse was slegs in Engels aangebied. Ek verstaan nie hoekom soveel geweld ontstaan daaroor nie. Hoe kan dit die Engelse studente benadeel as ander studente in Afrikaans klas kry? Ek het ook in klasse gaan sit wat in Engels aangebied is, soms net om te sien wat hulle anders kry as die Afrikaanse studente. Daar was geen verskil.… Lees meer »
Vra die universiteit vir julle geld terug want die Afrikaanse studente wat wil studeer se reg tot studies word onderbreek.
So kan dit nie aangaan nie.
kry julle geld terug totdat alles normaal is daar en Afrikaanse stuente in Afrikaans kan klaskry.
Indien iemand 'n probleem daarmee het kan hy na 'n Universiteit toe gaan waar hulle in ander tale kan studder.